

Glavarjeva cesta 37, 1218 Komenda, Tel: 01 7247 150, fax: 01 8341 710, e-mail: [o-komenda.lj@guest.arnes.si](mailto:o-komenda.lj@guest.arnes.si)

**3.A**

**NAPOTKI ZA DELO**

**ČETRTEK, 2. 4. 2020**

|  |  |
| --- | --- |
| **MAT** | **Števila do 1000** (DZ str. 26) |

* Danes bomo spoznali **števila do 1000**.
* Štej do 1000 po 100.

100, 200, 300, 400, 500, 600, 700, 800, 900, 1000. Ta števila imenujemo **stotice**.

* Igra Zaploskaj stotico.

Poprosi nekoga od domačih, da ti zaploska stotico. En plosk pomeni 100.

Primer: Mamica zaploska trikrat. Ti poveš število 300.

* Ponovimo in utrdimo že usvojeno znanje – pomagamo si z DZ na strani 26, kjer rešiš tudi naloge.
* Koliko enic je ena desetica? *10.*
* Koliko desetic je ena stotica? *10.*
* Koliko enic je ena stotica? *100*.

1E je ena enica.

1D je ena desetica. **1D = 10E**


1S je ena stotica. **1S = 10D = 100E**

* Poglej nekaj primerov:

4D6E = 46 7 = 7E

32 = 3D2E 50 = 5D0E

* Zapis v zvezek.



|  |  |
| --- | --- |
| **SPO** | **Denar** |

Ponovi ob poslani predstavitvi o denarju.

Zapis v zvezek:

**DENAR**

Evro je denar, ki ga uporabljajo nekatere države v Evropski uniji, tudi Slovenija.

Ljudje za opravljeno delo dobimo plačilo. Z denarjem kupimo stvari, ki jih potrebujemo za življenje in jih ne moremo narediti sami.

Kupljeno blago lahko plačamo na različne načine. Kupujmo le stvari, ki jih potrebujemo.

Preizkusi, če znaš:

Odpri povezavo in reši kviz - Koliko je denarja?

<https://www.thatquiz.org/sl/practicetest?1x61mr7zdil8>

**SPO - DODATNE NALOGE:**

**Izberi in naredi, če želiš😊.**

* Izberi nekaj izdelkov, ki jih imaš doma in s pomočjo spleta preveri, kakšna je njihova cena. Lahko tudi izpolniš tabelo in jo nalepiš v zvezek.

|  |  |
| --- | --- |
| izdelek | cena |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

* Sam določi ceno svojim igračam in se z domačimi s pomočjo denarja, ki si ga izrezal/a pri MAT, igraj trgovino.
* Zdaj veš, kako izgledajo slovenski evrski kovanci. Poglej, če imate mogoče zdajle doma katerega izmed njih.

* Na spletu si oglej, kako je izgledal slovenski denar pred uvedbo evra. Imenoval se je tolar.
* Na spletu si oglej, kako izgledajo druge denarne valute: npr. hrvaška kuna, madžarski forint, ameriški dolar, …



Preberi še: **Ali že veš?**

* V nekaterih državah nimajo evra, ampak uporabljajo drugačen denar.
* Obstajajo tudi **kriptovalute**. To so digitalne valute. Obstajajo samo na računalnikih, saj v sistemu ni nobenih oprijemljivih bankovcev ali kovancev.
* **Denar** je na več načinov **zaščiten pred ponarejanjem** (srebrna nitka, številka bankovca, vodni tisk).
* **Z bančnimi** in **kreditnimi karticami** lahko plačamo le, če imamo na računu denar oziroma moramo znesek v določenem času pokriti s pologom denarja.
* Pri uporabi bančnih ali kreditnih kartic moramo paziti, da nam kdo **ne ukrade PIN kode in tako zlorabi naš bančni račun.**
* Tvoji starši **plačajo tudi stroške** za odvoz smeti, porabo vode, elektrike, telefona…

Prav je, da **varčujemo** z vodo, elektriko in ostalimi dobrinami.

* Blago, ki ga ne potrebujemo, postane **odpadek**. Zato, kupujmo le stvari, ki jih potrebujemo.
* Nekatera **dela** opravljamo, ker so **pomembna**, pa zanje **ne dobimo denarja**. Na primer: pomisli na prostovoljce ter na vse, kar naredimo v domačem gospodinjstvu.
* Ob naravnih nesrečah in različnih stiskah ljudi smo **solidarni in pomagamo drugim** oz. prispevamo denar.

|  |  |
| --- | --- |
| **SLJ** | **Carlo Colodi: Ostržek (berilo, str. 64)** |

* V berilu, na str. 64, glasno preberi odlomek o Ostržku.
* Če za kakšno besedo ne veš, kaj pomeni, poglej sem:

kipelo mleko – zaradi močnega vretja se je zlivalo čez rob,

grde lesenjače – lesen predmet (lesene oči),

gromozanski - zelo velik, ogromen,

jele muzati – začele kazati hudomušen odnos,

lasulja – tuji naravni ali umetni lasje, ki dajejo vtis pravih las,

hrome noge – noge, ki ne morejo hoditi,

poniglavec – potuhnjenec,

orožnik – sedaj policist,

vnema – velika volja za neko delo.

* Ustno odgovori na naslednja vprašanja:
* Zakaj je Pepe dal lutki ime Ostržek?
* Kaj se je začelo dogajati z lutko, ko je izrezljal oči?
* Kaj se je dogajalo z nosom, usti in rokami?
* Kdaj je Ostržek lahko zbežal?
* Kakšen pa je bil Ostržek?
* Si že bil kdaj podoben Ostržku?
* Odpri zvezek za SLJ in napiši naslov **C. Collodi: Ostržek**
* Nariši Ostržka in ga opiši.
* DODATNA NALOGA: Sedaj je čas, da postaneš ti pisatelj pravljice. Pravljico o Ostržku boš povedal malo drugače. V zvezek napiši naslov **Ostržek malo, malo drugače** in nato napiši kratko novo pravljico o Ostržku.



|  |  |
| --- | --- |
| **GUM** | **Hej, Pika Nogavička; petje pesmi** |

* Zapoj pesem o Piki Nogavički.
* Vsebino nariši v zvezek za GUM.
* Lahko jo spremljaš z lastnimi ali improviziranimi instrumenti.
* Ob pesmi si lahko izmisliš tudi gibe in veselo, lahkotno, poskočno zaplešeš.
* Zapoj še ostale pesmice, ki si se jih naučil v 3. razredu. Pomagaj si z zvezkom.